NELJANDA KOOSSEISU

OTSUS

Haapsalu,			27. mai 2005 nr 190

Vara võõrandamine
(Kuuse tn 13, Haapsalu)

Haapsalu linna omandis on kinnistu aadressiga Kuuse tn 13, Haapsalu. Haapsalu linn sai kinnistu omanikuks seoses eelmise omaniku, Alma Kahmi, surmaga. Kuna nimetatud isikul ei olnud pärijaid, on vastavalt pärimisseaduse § 18 seadusjärgne pärija pärandi avanemise koha kohalik omavalitsus. Kuna nimetatud kinnistu ei ole vajalik avalikuks otstarbeks ega linna valitsemiseks on otstarbeks see võõrandada.
Arvestades eelnevat ja juhindudes Haapsalu Linnavolikogu 30.05.1997 määrusega nr 8 kinnitatud “Linnavara võõrandamise korrast”, kohaliku omavalitsuse korralduse seaduse § 6 lg 3 p 1, § 22 lg 1 p 37, § 23, Haapsalu põhimääruse § 12 lg 1 p 43, § 54 lg 3, § 55 lg 1 p 1, § 62 ja haldusmenetluse seadusest, Haapsalu Linnavolikogu otsustab:

1.	Võõrandada avaliku kirjaliku enampakkumise korras Haapsalu linna omandis olev kinnistu, mida iseloomustavad alljärgnevad tunnused:
-	kinnistu registriosa number 2784;
-	katastriüksuse aadress Kuuse tn 13, Haapsalu linn, Läänemaa;
-	katastriüksuse number 18301:010:0660;
-	katastriüksuse pindala 1266 m²;
-	maasihtotstarve väikeelamumaa;
-	maa maksustamishind 96 000 krooni;
-	alghind 850 000 (kaheksasada viiskümmend tuhat) Eesti krooni.

2.	Kinnistu ostuhind Eesti kroonides tuleb enampakkumise võitjal tasuda ja kanda hiljemalt kinnistu ostu-müügilepingu sõlmimise päevale eelnevaks päevaks Haapsalu Linnavalitsuse pangakontole 10602002431007 SEB Eesti Ühispangas või notari deposiitkontole või esitada panga kinnitus ostuhinna tasumise kohta 3 pangapäeva jooksul peale ostu-müügilepingu sõlmimist. Kinnistu notariaalne ostu-müügileping tuleb Ostjal sõlmida 30 päeva jooksul otsuse Ostjale teatavakstegemisest, s.t 30 päeva jooksul otsuse kättesaamise päevale järgnevast päevast arvates. Nimetatud tähtaja jooksul kinnistu ostu-müügilepingu mittesõlmimisel otsuses nimetatud Ostja poolt kuulub otsus volikogu poolt kehtetuks tunnistamisele vastava otsuse tegemise teel.

3.	Kinnistu aadressiga Kuuse tn 13, Haapsalu, võõrandamise korraldajaks määrata Haapsalu Linnavalitsus.

4.	Otsus jõustub teatavakstegemisest.

5.	Otsuse peale võib esitada halduskaebuse Tallinna Halduskohtule halduskohtumenetluse seadustikus ette nähtud korras 30 päeva jooksul otsuse teatavakstegemisest.

Andres Ammas
Volikogu esimees